EL võttis Baltimaid vastu võttes eelmisel aastal omaks ka nende ajaloo, kinnitas ajalehe Frankfurter Allgemeine Zeitung juhtkiri. Kesk- ja Ida-Euroopa riigid on endaga kaasa toonud teadmise ajaloost, mis on lääneriikide senise must-valge pildi tunduvalt kirjumaks muutnud. FAZ märkis, et EL sündis soovist ajaloolist katastroofi heastada. Nüüd on vaja lõpuks tähele panna sedagi  ajaloolist tõde, et sõja ohvrite jaoks on kahe totalitaarse diktatuuri hea ja kuri omavahel lahutamatult seotud. Raske olukord valitses sõja ajal kõikides Baltimaades, nende elanikud olid sundseisus, milles oli võimalik langetada ainult poliitiliselt valesid otsuseid (FAZ, 1.03).